รัฐบาลไทย-ข่าวทำเนียบรัฐบาล-รมว.ยุติธรรม ยกระดับ/เพิ่มศักยภาพงานคุมประพฤติ วางแนวทางป้องกันการกระทำผิดซ้ำ สร้างความเชื่อมั่นด้านความปลอดภัยให้แก่ประชาชน
วันอังคารที่ 2 มีนาคม 2564
รมว.ยุติธรรม ยกระดับ/เพิ่มศักยภาพงานคุมประพฤติ วางแนวทางป้องกันการกระทําผิดซ้ํา สร้างความเชื่อมั่นด้านความปลอดภัยให้แก่ประชาชน
นายสมศักดิ์​ เทพ​สุ​ทิน​ รัฐมนตรี​ว่าการ​กระทรวง​ยุติธรรม​ เป็นประธาน​การประชุม​คณะกรรมการ​คุมประพฤติ​ ครั้งที่​ ๑/๒๕๖๔​
ในวันจันทร์ที่​ ๑ มีนาคม​ ๒๕๖๔ เวลา​ ๑๐.๐๐ น.​
ณ​ ห้องประชุม​​ ๑๐-๐๑ ชั้น​ ๑๐ อาคารกระทรวงยุติธรรม​ ถนนแจ้งวัฒนะ​ เขตหลักสี่​ กรุงเทพ​ฯ
นายสมศักดิ์​ เทพ​สุ​ทิน​ รัฐมนตรี​ว่าการ​กระทรวง​ยุติธรรม​
เป็นประธาน​การประชุม​คณะกรรมการ​คุมประพฤติ​ ครั้งที่​ ๑/๒๕๖๔​
โดยมีผู้บริหารกระทรวง​ยุติธรรม​ และคณะกรรม​การผู้ทรงคุณวุฒิ​ เข้าร่วม​ประชุม
โดยที่ประชุมได้รับทราบการแต่งตั้งกรรมการผู้ทรงคุณวุฒิ​ในคณะกรรมการ​คุมประพฤติ​
รวมทั้ง​รับทราบคําสั่งกรมคุมประพฤติ​ เรื่อง​ ยกเลิกคําสั่งและแต่งตั้ง​ผู้ช่วยเลขานุการ​
ในคณะกรรมการ​คุม​ประพฤติ​ การปรับปรุง​โครงสร้าง​ภายในจัดตั้งหน่วยงานในกรมคุมประพฤติ​เพิ่มเติม​
ดังนี้​ ๑) กองอํานวยการบังคับใช้กฎหมาย​ เพื่อรองรับภารกิจการป้องกัน
และเฝ้าระวังการก่ออาชญากรรม​ของผู้พ้นโทษในคดีอุกฉกรรจ์​เพื่อสร้างความปลอดภัยให้แก่ประชาชน​
๒) กองกฎหมาย​ เพื่อรองรับการปรับปรุงกฎหมายที่เพิ่มขึ้น​
และ​ ๓) ศูนย์พัฒนาทรัพยากรบุคคล​ เพื่อรองรับการดูแลอาสาสมัคร​คุมประพฤติ​
ศูนย์ฟื้นฟู​สมรรถภาพ​ผู้ติด​ยาเสพติด​จํานวนกว่า​ ๔๐๐​ แห่ง​ทั่วประเทศ
รวมทั้งภาคีเครือข่ายทั้งด้านตํารวจ และฝ่ายปกครอง​
นอกจากนี้​ ที่ประชุม​ได้รับทราบผลการวิจัย​โครงการ​ศึกษา
และจัดทําแนวทางการบริหารจัดการอุปกรณ์อิเล็กทรอนิกส์ติดตามตัว (Electronic Monitoring : EM)
สําหรับผู้กระทําผิดในกระบวนการยุติธรรม โดยได้ร่วมมือกับมหาวิทยาลัยธรรมศาสตร์
ดําเนินการศึกษาและสรุปผลการศึกษาวิจัย แบ่งออกเป็น ๓ เรื่อง ประกอบด้วย
๑) เรื่องกลุ่มผู้กระทําผิดที่สามารถใช้อุปกรณ์อิเล็กทรอนิกส์ติดตามตัว (EM)
ผลการศึกษาให้เพิ่มเติมกลุ่มเป้าหมายผู้กระทําผิดที่ศาลตัดสินว่าให้กักขังที่บ้านหรือที่อื่นที่มิใช้เรือนจํา
ผู้พ้นโทษที่จะต้องติดตามเป็นพิเศษ และผู้ที่อยู่ระหว่างการพิจารณาคดีหรือได้รับการประกันตัว
๒) เรื่องค่าใช้จ่าย เสนอให้ผู้กระทําผิดที่มีฐานะยากจน รัฐควรรับผิดชอบค่าใช้จ่าย
และผู้กระทําผิดที่มีความสามารถในการรับผิดชอบค่าใช้จ่ายให้เสียค่าใช้จ่ายเอง
และ ๓) เรื่องการบริหารจัดการ EM ที่เหมาะสมกับประเทศไทย
เสนอให้เป็นการรับผิดชอบร่วมกันระหว่างรัฐและเอกชน จัดตั้งคณะอนุกรรมการด้านการบริหารจัดการอุปกรณ์ EM
การจัดตั้งกองทุนอุปกรณ์ EM และจัดตั้งคณะอนุกรรมการบริหารกองทุน EM
รวมทั้งได้อนุมัติในหลักการการพิจารณาการแต่งตั้งคณะอนุกรรมการบริหารจัดการ
การใช้อุปกรณ์อิเล็กทรอนิกส์ติดตามตัว (EM)
เพื่อบริหารจัดการการใช้อุปกรณ์อิเล็กทรอนิกส์ติดตามตัว (EM)
ที่ดําเนินการครอบคลุมกลุ่มเป้าหมายการติดอุปกรณ์อิเล็กทรอนิกส์ติดตามตัว (EM)
ประกอบด้วย ผู้ถูกคุมความประพฤติตามประมวลกฎหมายอาญา มาตรา ๕๖
ผู้เข้ารับการตรวจพิสูจน์ ตามพระราชบัญญัติฟื้นฟูสมรรถภาพผู้ติดยาเสพติด พ.ศ. ๒๕๔๕
ผู้ถูกคุมความประพฤติที่เป็นผู้ได้รับการพักการลงโทษหรือลดวันต้องโทษจําคุก
ซึ่งที่ผ่านมากรมคุมประพฤติได้ดําเนินการติดอุปกรณ์ EM แล้วจํานวนทั้งสิ้น ๓๑,๐๐๐ ราย
ดังนั้น เพื่อให้การกํากับดูแลและการสั่งใช้อุปกรณ์อิเล็กทรอนิกส์ติดตามตัว (EM) เป็นไปอย่างมีประสิทธิภาพ
จึงจําเป็นต้องมีกลไกในการขับเคลื่อนให้เป็นมาตรฐาน เกิดความเป็นเอกภาพและครอบคลุมทุกกลุ่มเป้าหมาย
จึงเห็นชอบให้มีหน่วยงานที่เกี่ยวข้องโดยตรงเข้ามาเป็นคณะอนุกรรมการฯ บริหารจัดการใช้อุปกรณ์อิเล็กทรอนิกส์ติดตามตัว (EM)
และให้แต่งตั้งคณะอนุกรรมการฯ ดังกล่าวขึ้น
รวมทั้งได้อนุมัติในหลักการให้แก้ไขปรับปรุง พ.ร.บ.คุมประพฤติ พ.ศ. ๒๕๕๙ ใน ๒ เรื่อง
เรื่องแรก คือ การกําหนดบทบาท อํานาจหน้าที่ของพนักงานคุมประพฤติในการติดอุปกรณ์ติดตามตัว (EM)
เช่น ให้พนักงานคุมประพฤติมีอํานาจในการแก้ไขเปลี่ยนแปลง และมีอํานาจในการยกเลิกหรือผ่อนปรน
เงื่อนไขในการติดอุปกรณ์อิเล็กทรอนิกส์ติดตามตัว (EM)
หรือกรณีปรากฏว่าผู้กระทําผิดมีปัญหาสุขภาพหรือมีเหตุฉุกเฉิน
ให้พนักงานคุมประพฤติมีอํานาจยกเลิกการใช้อุปกรณ์อิเล็กทรอนิกส์ติดตามตัว (EM)
และกําหนดเงื่อนไขการคุมความประพฤติอื่นที่เหมาะสมแทนได้
และเรื่องที่สอง คือ การบริหารจัดการค่าใช้จ่ายในการใช้อุปกรณ์อิเล็กทรอนิกส์ติดตามตัว (EM) กับผู้กระทําผิด
ที่ควรมีการนําอุปกรณ์อิเล็กทรอนิกส์ติดตามตัวมาใช้ทั้งในบริบทของการสงเคราะห์ผู้กระทําผิด
ซึ่งอาจดําเนินการในรูปแบบของกองทุน และในบริบทของการให้ผู้กระทําผิด
ที่มีความสามารถในการรับผิดชอบค่าใช้จ่ายให้เสียค่าใช้จ่ายเอง
อันจะนําไปสู่การนําอุปกรณ์อิเล็กทรอนิกส์ติดตามตัวไปใช้อย่างเท่าเทียม
ลดความเหลื่อมล้ํา และลดภาระด้านงบประมาณของประเทศ
ทั้งนี้ ภายหลังการประชุม นายสมศักดิ์​ เทพ​สุ​ทิน​ รัฐมนตรี​ว่าการ​กระทรวง​ยุติธรรม​
แถลงข่าวผลการประชุมคณะกรรมการคุมประพฤติ ครั้งที่ ๑/๒๕๖๔ ว่า
จากการประชุมหารือคณะกรรมการฯ ได้อนุมัติในหลักการให้แต่งตั้งคณะอนุกรรมการบริหารจัดการ
การใช้อุปกรณ์อิเล็กทรอนิกส์ติดตามตัว (EM)
และอนุมัติในหลักการให้แก้ไขปรับปรุง พ.ร.บ.คุมประพฤติ พ.ศ. ๒๕๕๙
ในเรื่องการกําหนดบทบาท อํานาจหน้าที่ของพนักงานคุมประพฤติในการติดอุปกรณ์ติดตามตัว (EM)
รวมทั้งการบริหารจัดการและค่าใช้จ่ายในการใช้อุปกรณ์ติดตามตัว (EM)
ซึ่งจะทําให้กรมคุมประพฤติจะมีภารกิจงานที่เพิ่มมากขึ้น
โดยเฉพาะอย่างยิ่งในปัจจุบันที่มีอุปกรณ์ EM จํานวน ๓๐,๐๐๐ คน
และมีผู้ใช้อุปกรณ์ EM ดังกล่าวแล้ว จํานวน ๓,๑๐๙ คน
โดยหากพิจารณาตามหลักเศรษฐศาสตร์อุปกรณ์ EM จํานวน ๓๐,๐๐๐ เครื่อง มีค่าใช้จ่าย ๓๓๒.๙ ล้านบาท
แต่การดูแลผู้ต้องขังของกรมราชทัณฑ์ จํานวน ๑ คนต่อ ๑ ปี มีค่าใช้จ่ายคนละ ๒๑,๒๐๐ บาท
หากผู้ต้องขัง จํานวน ๒๕,๐๐๐ คน จะต้องใช้งบประมาณในการดูแลผู้ต้องขังถึง ๕๓๐ ล้านบาท
แต่หากผู้ต้องขังได้ติดอุปกรณ์ EM และสามารถออกมาทํางานได้รับค่าจ้างขั้นต่ําในตลาดแรงงาน
ช่วยเพิ่มการหมุนเวียนในระบบเศรษฐกิจ อีกทั้งเป็นการลดภาระค่าใช้จ่ายให้กับรัฐบาล
โดยในปัจจุบันมีนายจ้างสนใจรับแรงงานผู้ต้องขังแล้ว จํานวน ๒ แห่ง คือ
บริษัทแก๊สในพื้นที่อําเภอพนมสารคาม จังหวัดฉะเชิงเทรา จ้างแรงงาน จํานวน ๑ ราย
ได้รับค่าจ้างขั้นต่ําวันละ ๓๒๕ บาท
และโรงงานซอสพริกศรีราชา จ้างแรงงาน จํานวน ๑ รุ่น ๆ ละ ๕๐ คน ได้รับค่าจ้างขั้นต่ําวันละ ๓๑๕ บาท
ดังนั้น สิ่งที่กระทรวงยุติธรรมต้องเร่งดําเนินการจึงเป็นเรื่องการกําหนดมาตรการความปลอดภัย
และการบริหารจัดการการใช้อุปกรณ์อิเล็กทรอนิกส์ติดตามตัว (EM) ให้สอดคล้องกับกฎหมาย และระเบียบที่เกี่ยวข้อง
รวมทั้งเรื่องศูนย์เฉพาะกิจเฝ้าระวังความปลอดภัยของประชาชน
(Safety Observation Ad hoc Center, Ministry of Justice : JSOC)
ที่ต้องบูรณาการกับกระทรวงมหาดไทย ทหาร ตํารวจ รวมทั้งภาคส่วนต่าง ๆ
เพื่อป้องกันและเฝ้าระวังการก่ออาชญากรรมสะเทือนขวัญของผู้พ้นโทษที่มีลักษณะพิเศษให้เกิดขึ้นอย่างเป็นรูปธรรม
เพื่อเป้าหมายการสร้างความมั่นใจในชีวิตและความปลอดภัยให้แก่ประชาชน